Hoewel Adriaan skynbaar niksvermoedend in sy boek geteken het toe die Bulle se slot Lood de Jager, die stut Lizo Gqoboka en Bulletjie die gelukspop daar opdaag, spog hy dat hy wél van die besoek geweet het.
“Sy oortjies het sedert geboorte soos varkore gelyk,” sê sy ma, Mariaan Britz (32). “Jy weet hoe wreed kinders kan wees. Ek was soms woedend. Dis nie lekker om te hoor die kinders sê vir jou kind hy lyk soos ’n aap nie. Hy was gebroke. Hy was soms in trane,” sê Britz, van Albertville.
“Die operasie in die Charlotte Maxeke-hospitaal het vier uur geduur. Ek is glad nie spyt nie. Dit het my kind ’n hupstoot gegee. Hy het nou selfvertroue en die kinders spot hom nie meer nie.”
“Ons wil seker maak die kinders word ná hul operasie met hul pragtige nuwe gesigte by die skool terugverwelkom. Ons versprei die boodskap dat hulle wonderlike kinders is wat soveel liefde en respek soos die res verdien.
“Hulle het hom net voor die chirurgie ontmoet en daarna vir hom in die hospitaal gaan kuier. Adriaan is toe in Mei gekies om tydens ’n rugbywedstryd op die Loftus Versfeld-stadion in Pretoria die jong gelukbringer te wees,” lui ’n verklaring van Vodacom.
“En met die besoek aan die skool help die Bulle sy maats om hom te aanvaar en dit gee vir hom heldestatus onder sy portuurgroep.”